শেহতীয়াকৈ বিভাগটোৰ একাংশ বৰমূৰীয়াৰ প্রত্যক্ষ সহযোগত ৰাজ্যত সংঘটিত হৈ থকা বৃহৎ পৰিমাণৰ বিদ্যুৎ চুৰিৰ ঘটনা পোহৰলৈ আহিছে। ফলত প্রতিমাহতে শক্তি বিভাগে এশ কোটি টকা লোকচান ভৰিবলগীয়া হৈছে। এইবোৰ ঘটনা এইবাৰেই নহয় আগৰে পৰা চলি আহিছে বিভাগটোৰ এনে কাৰ্যকলাপ ।
মন্ত্রী বৰাই ইয়াকো স্পষ্ট কৰিছিল যে বিভাগটোৰে একাংশ বিষয়া-কর্মচাৰী বিদ্যুৎ চুৰি ঘটনাত জড়িত থকাৰ ফলতেই বিভাগটোৱে সন্মুখীন হৈ আহিছে লোকচানৰ। মন কৰিবলগীয়া যে অলপতে মন্ত্রী বৰাই চলোৱা অভিযানত গুৱাহাটীৰ দুটাকৈ প্রতিষ্ঠানৰ বিদ্যুৎ চুৰি ধৰা পেলাবলৈ সক্ষম হৈছিল। বৰাগাঁৱৰ মেছার্ছ শিৱ এলয় ষ্টীল প্রাইভেট লিমিটেড আৰু ফটাশিলৰ মেছার্ছ জয়ছোৱাল এলয় প্রাইভেট লিমিটেডে যোৱা ৬ মাহত প্রায় ২,৭০০ মেগাৱাট বিদ্যুৎ চুৰি কৰিছে। ইয়াৰ ফলত বিভাগটোৱে আনুমানিক ৭৫ লাখৰ পৰা এক কোটি টকাৰ লোকচানৰ সন্মুখীন হৈছে।অভিযানৰ অংশস্বৰূপে লখিমপুৰৰ এটা প্ৰতিষ্ঠানে দীৰ্ঘদিনৰপৰা কৰি অহা বিদ্যুৎ চুৰি ধৰা পেলায় আৰু Wood Craft নামৰ প্ৰতিষ্ঠানটোক বিভাগে প্ৰায় ২০ লাখ টকাৰ জৰিমনা বিহে।
ইতিমধ্যে জ্যেষ্ঠ বিষয়া এজনক কামৰ পৰা অব্যাহতি দিয়াৰ লগতে এজনক নিলম্বিত কৰিছে বিদ্যুৎ চুৰিৰ বাবে ।
Search for:
